พระราชกฤษฎีกาพระราชกฤษฎีกาจัดตั้งสำนักงานปฏิรูปการศึกษาพ.ศ. ๒๕๔๒ ภูมิพลอดุลยเดช ป.ร.ให้ไว้ ณ วันที่ ๑๘พฤศจิกายน พ.ศ. ๒๕๔๒เป็นปีที่ ๕๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งสำนักงานปฏิรูปการศึกษาขึ้นเป็นองค์การมหาชนเฉพาะกิจตามกฎหมายว่าด้วยองค์การมหาชนอาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย และมาตรา ๕ แห่งพระราชบัญญัติองค์การมหาชน พ.ศ.๒๕๔๒ ประกอบกับมาตรา ๗๕ แห่งพระราชบัญญัติการศึกษาแห่งชาติ พ.ศ. ๒๕๔๒ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งสำนักงานปฏิรูปการศึกษา พ.ศ. ๒๕๔๒มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ในพระราชกฤษฎีกานี้สำนักงาน หมายความว่า สำนักงานปฏิรูปการศึกษาคณะกรรมการ หมายความว่า คณะกรรมการบริหารสำนักงานปฏิรูปการศึกษาประธานกรรมการ หมายความว่า ประธานกรรมการบริหารสำนักงานปฏิรูปการศึกษากรรมการ หมายความว่า กรรมการบริหารสำนักงานปฏิรูปการศึกษาคณะกรรมการสรรหา หมายความว่าคณะกรรมการสรรหาคณะกรรมการบริหารสำนักงานปฏิรูปการศึกษาเลขาธิการ หมายความว่า เลขาธิการสำนักงานปฏิรูปการศึกษาเจ้าหน้าที่ หมายความว่า เจ้าหน้าที่สำนักงานปฏิรูปการศึกษาลูกจ้าง หมายความว่า ลูกจ้างสำนักงานปฏิรูปการศึกษารัฐมนตรีหมายความว่า รัฐมนตรีผู้รักษาการตามพระราชกฤษฎีกานี้มาตรา ๔ให้นายกรัฐมนตรีรักษาการตามพระราชกฤษฎีกานี้หมวด๑การจัดตั้งวัตถุประสงค์ และอำนาจหน้าที่ มาตรา ๕ให้จัดตั้งองค์การมหาชนเฉพาะกิจขึ้นเรียกว่า สำนักงานปฏิรูปการศึกษา เรียกโดยย่อว่า สปศ.และให้ใช้ชื่อเป็นภาษาอังกฤษว่า Office of EducationReform เรียกโดยย่อว่า OERให้สำนักงานมีที่ตั้งอยู่ในกรุงเทพมหานครมาตรา ๖ให้สำนักงานมีวัตถุประสงค์ในการดำเนินการปฏิรูปการศึกษาเพื่อให้เป็นไปตามแนวทางที่กำหนดไว้ในพระราชบัญญัติการศึกษาแห่งชาติพ.ศ. ๒๕๔๒เพื่อให้บรรลุวัตถุประสงค์ตามวรรคหนึ่งให้สำนักงานมีอำนาจหน้าที่หลักดังนี้(๑) เสนอการจัดโครงสร้าง องค์กรการแบ่งส่วนงานตามที่บัญญัติไว้ในหมวด ๕ ของพระราชบัญญัติการศึกษาแห่งชาติ พ.ศ.๒๕๔๒(๒) เสนอการจัดระบบครู คณาจารย์และบุคลากรทางการศึกษาตามที่บัญญัติไว้ในหมวด ๗ ของพระราชบัญญัติการศึกษาแห่งชาติพ.ศ. ๒๕๔๒(๓)เสนอการจัดระบบทรัพยากรและการลงทุนเพื่อการศึกษาตามที่บัญญัติไว้ในหมวด ๘ของพระราชบัญญัติการศึกษาแห่งชาติ พ.ศ. ๒๕๔๒(๔)เสนอแนะเกี่ยวกับการร่างกฎหมายเพื่อรองรับการดำเนินงานตาม (๑) (๒) และ (๓) ต่อคณะรัฐมนตรี(๕) เสนอแนะเกี่ยวกับการปรับปรุงแก้ไขกฎหมาย กฎ ข้อบังคับระเบียบ และคำสั่งที่บังคับใช้อยู่ในส่วนที่เกี่ยวข้องกับการดำเนินการตาม (๑) (๒)และ (๓) เพื่อให้สอดคล้องกับพระราชบัญญัติการศึกษาแห่งชาติ พ.ศ. ๒๕๔๒การดำเนินการตามวรรคสอง ให้สำนักงานคำนึงถึงความคิดเห็นของประชาชนประกอบด้วยข้อเสนอของสำนักงานตามวรรคสองให้จัดทำเป็นรายงานเสนอต่อคณะรัฐมนตรีเพื่อดำเนินการต่อไปมาตรา ๗ เพื่อให้บรรลุวัตถุประสงค์ตามมาตรา ๖ให้สำนักงานมีอำนาจกระทำกิจการต่าง ๆ ภายในขอบแห่งวัตถุประสงค์ดังต่อไปนี้ด้วย(๑) ถือกรรมสิทธิ์ หรือมีสิทธิครอบครองหรือมีทรัพยสิทธิต่าง ๆ ซื้อ จัดหา ขาย จำหน่าย เช่า ให้เช่า เช่าซื้อ ยืม ให้ยืมแลกเปลี่ยน โอน รับโอน หรือดำเนินการใด ๆเกี่ยวกับทรัพย์สินทั้งในและนอกราชอาณาจักร ตลอดจนรับทรัพย์สินที่มีผู้อุทิศให้(๒) ทำความตกลงและร่วมมือกับองค์การหรือหน่วยงานในประเทศและต่างประเทศในกิจการที่เกี่ยวกับการดำเนินการตามวัตถุประสงค์ของสำนักงาน(๓)จัดให้มีและให้ทุนสนับสนุนการดำเนินการเพื่อการปฏิรูปการศึกษา(๔) กู้ยืมเงิน โดยมีหลักประกันด้วยบุคคลหรือทรัพย์(๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายเพื่อให้ดำเนินการใดๆ ที่อยู่ภายในอำนาจหน้าที่ของสำนักงาน(๖)ว่าจ้างหรือมอบให้บุคคลทำกิจการที่อยู่ภายในอำนาจหน้าที่ของสำนักงาน(๗)กระทำการอื่นใดที่จำเป็นหรือต่อเนื่องเพื่อให้บรรลุวัตถุประสงค์ของสำนักงานหรือตามที่คณะกรรมการมอบหมายการกู้ยืมเงินตาม (๔)ให้เป็นไปตามหลักเกณฑ์ที่คณะรัฐมนตรีกำหนดหมวด๒ทุน รายได้และทรัพย์สิน มาตรา ๘ทุนและทรัพย์สินในการดำเนินกิจการของสำนักงานประกอบด้วย(๑) เงินหรือทรัพย์สินที่ได้รับโอนมา(๒) เงินที่รัฐบาลจ่ายให้เป็นทุนประเดิม(๓) เงินอุดหนุนทั่วไปที่รัฐบาลจัดสรรให้ตามความเหมาะสมเป็นรายปี(๔) เงินอุดหนุนจากภาคเอกชนหรือองค์กรอื่นรวมทั้งจากต่างประเทศหรือองค์การระหว่างประเทศและเงินหรือทรัพย์สินที่มีผู้อุทิศให้(๕) ค่าตอบแทน ค่าบริการ หรือรายได้จากการดำเนินการ(๖) ดอกผลของเงินหรือรายได้จากทรัพย์สินของสำนักงานเพื่อเป็นทุนในการดำเนินการของสำนักงานในระยะเริ่มแรกให้รัฐมนตรีเสนอคณะรัฐมนตรีดำเนินการตามมาตรา ๙ แห่งพระราชบัญญัติองค์การมหาชนพ.ศ. ๒๕๔๒เพื่ออนุมัติให้มีการโอนเงินงบประมาณของสำนักงานคณะกรรมการการศึกษาแห่งชาติสำนักนายกรัฐมนตรี ในวงเงินที่รัฐมนตรีกำหนด ไปเป็นของสำนักงานมาตรา ๙บรรดารายได้ของสำนักงานไม่เป็นรายได้ที่ต้องนำส่งกระทรวงการคลังตามกฎหมายว่าด้วยเงินคงคลังและกฎหมายว่าด้วยวิธีการงบประมาณมาตรา ๑๐ให้อสังหาริมทรัพย์ซึ่งสำนักงานได้มาจากการให้หรือจากการซื้อด้วยเงินรายได้ของสำนักงานเป็นกรรมสิทธิ์ของสำนักงานให้สำนักงานมีอำนาจในการปกครอง ดูแล บำรุงรักษา ใช้ จำหน่ายและจัดหาประโยชน์จากทรัพย์สินของสำนักงานมาตรา ๑๑การใช้จ่ายเงินของสำนักงานให้เป็นไปตามข้อบังคับที่คณะกรรมการกำหนดหมวด๓การบริหารและการดำเนินกิจการ มาตรา ๑๒ ให้มีคณะกรรมการคณะหนึ่งเรียกว่า คณะกรรมการบริหารสำนักงานปฏิรูปการศึกษา ประกอบด้วยประธานกรรมการและกรรมการจำนวนเก้าคนซึ่งคณะรัฐมนตรีแต่งตั้งจากบุคคลตามบัญชีรายชื่อซึ่งคณะกรรมการสรรหาเสนอซึ่งเป็นผู้มีความรู้ ความสามารถ มีประสบการณ์และความเชี่ยวชาญด้านการบริหารการศึกษาการบริหารรัฐกิจ การบริหารงานบุคคล การงบประมาณ การเงินและการคลัง กฎหมายมหาชนและกฎหมายการศึกษา ทั้งนี้จะต้องมีผู้ทรงคุณวุฒิซึ่งมิใช่ข้าราชการหรือผู้ปฏิบัติงานในหน่วยงานของรัฐร่วมอยู่ด้วยไม่น้อยกว่าสามคนให้คณะกรรมการเลือกกรรมการผู้หนึ่งเป็นเลขาธิการทำหน้าที่เป็นกรรมการเลขานุการของคณะกรรมการและบริหารกิจการของสำนักงานมาตรา ๑๓ประธานกรรมการและกรรมการต้องมีคุณสมบัติและไม่มีลักษณะต้องห้าม ดังต่อไปนี้(๑) มีสัญชาติไทย(๒) มีอายุไม่ต่ำกว่าสามสิบห้าปีบริบูรณ์และไม่เกินเจ็ดสิบปีบริบูรณ์(๓) ไม่เป็นบุคคลล้มละลาย คนไร้ความสามารถหรือคนเสมือนไร้ความสามารถ(๔) ไม่เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๕) ไม่เป็นผู้ดำรงตำแหน่งทางการเมืองสมาชิกสภาท้องถิ่นหรือผู้บริหารท้องถิ่น กรรมการหรือผู้ดำรงตำแหน่งซึ่งรับผิดชอบการบริหารพรรคการเมืองที่ปรึกษาพรรคการเมือง หรือเจ้าหน้าที่พรรคการเมือง(๖)ไม่เป็นเจ้าหน้าที่หรือลูกจ้างของสำนักงานหรือที่ปรึกษาหรือผู้เชี่ยวชาญของคณะกรรมการหรือสำนักงานในกรณีที่ผู้ได้รับการแต่งตั้งเป็นประธานกรรมการและกรรมการเป็นผู้มีลักษณะต้องห้ามตาม(๕) หรือ (๖)ผู้นั้นต้องลาออกจากตำแหน่งเดิมก่อนปฏิบัติหน้าที่เป็นประธานกรรมการหรือกรรมการซึ่งต้องกระทำภายในสิบห้าวันนับแต่วันที่ได้รับการแต่งตั้งแต่ถ้ามิได้ลาออกภายในเวลาที่กำหนดให้ถือว่าผู้นั้นมิเคยได้รับแต่งตั้งเป็นประธานกรรมการหรือกรรมการและให้คณะรัฐมนตรีพิจารณาแต่งตั้งผู้ที่อยู่ในบัญชีรายชื่อตามมาตรา๑๘ ดำรงตำแหน่งแทนมาตรา ๑๔ประธานกรรมการและกรรมการมีวาระการดำรงตำแหน่งวาระเดียวเป็นเวลาสามปีนอกจากการพ้นจากตำแหน่งตามวาระประธานกรรมการและกรรมการพ้นจากตำแหน่ง เมื่อ(๑) ตาย(๒) ลาออก(๓) คณะรัฐมนตรีให้ออก เพราะบกพร่องต่อหน้าที่มีความประพฤติเสื่อมเสียหรือหย่อนความสามารถ(๔)ขาดคุณสมบัติหรือมีลักษณะต้องห้ามอย่างหนึ่งอย่างใดตามมาตรา ๑๓มาตรา ๑๕ในกรณีที่ประธานกรรมการหรือกรรมการพ้นจากตำแหน่งก่อนวาระให้คณะรัฐมนตรีแต่งตั้งผู้อื่นซึ่งมีรายชื่อตามบัญชีที่เสนอไว้ตามมาตรา๑๘ดำรงตำแหน่งแทนเว้นแต่วาระเหลืออยู่ไม่ถึงเก้าสิบวันจะไม่แต่งตั้งกรรมการแทนก็ได้และให้ผู้ได้รับแต่งตั้งแทนนั้นอยู่ในตำแหน่งเท่ากับวาระที่เหลืออยู่ของกรรมการซึ่งได้รับแต่งตั้งไว้แล้วในกรณีที่ประธานกรรมการหรือกรรมการพ้นจากตำแหน่งก่อนวาระให้คณะกรรมการประกอบด้วยกรรมการทั้งหมดที่มีอยู่จนกว่าจะมีการแต่งตั้งประธานกรรมการหรือกรรมการแทนตามความในวรรคหนึ่งและในกรณีที่ประธานกรรมการพ้นจากตำแหน่งก่อนวาระให้กรรมการที่เหลือเลือกผู้ทำหน้าที่ประธานกรรมการเป็นการชั่วคราวมาตรา ๑๖การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมในการประชุมคณะกรรมการถ้าประธานกรรมการไม่มาประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดมาตรา ๑๗ให้รัฐมนตรีดำเนินการให้มีคณะกรรมการสรรหาคณะหนึ่ง จำนวนสิบห้าคนทำหน้าที่คัดเลือกบุคคลที่สมควรได้รับการเสนอชื่อให้คณะรัฐมนตรีแต่งตั้งเป็นประธานกรรมการและกรรมการของคณะกรรมการตามมาตรา๑๒ ประกอบด้วย(๑) ผู้แทนหน่วยงานที่เกี่ยวข้อง จำนวนห้าคน ได้แก่ปลัดกระทรวงศึกษาธิการปลัดทบวงมหาวิทยาลัย เลขาธิการคณะกรรมการกฤษฎีกาเลขาธิการคณะกรรมการการศึกษาแห่งชาติ และผู้อำนวยการสำนักงบประมาณ(๒)อธิการบดีของสถาบันอุดมศึกษาของรัฐและเอกชนที่เป็นนิติบุคคลซึ่งคัดเลือกกันเองจำนวนสองคน และคณบดีคณะครุศาสตร์ ศึกษาศาสตร์หรือการศึกษาทั้งของรัฐและเอกชนที่มีการสอนระดับปริญญาในสาขาวิชาครุศาสตร์ศึกษาศาสตร์ หรือการศึกษาซึ่งคัดเลือกกันเองจำนวนสามคนในจำนวนนี้จะต้องเป็นคณบดีคณะครุศาสตร์ ศึกษาศาสตร์หรือการศึกษาจากมหาวิทยาลัยของรัฐไม่น้อยกว่าหนึ่งคน(๓)ผู้แทนสมาคมวิชาการหรือวิชาชีพด้านการศึกษาที่เป็นนิติบุคคลซึ่งคัดเลือกกันเองจำนวนห้าคนให้กระทรวงศึกษาธิการ ทบวงมหาวิทยาลัยและสำนักงานคณะกรรมการการศึกษาแห่งชาติร่วมกันจัดทำบัญชีสมาคมวิชาการหรือวิชาชีพด้านการศึกษาและชื่อผู้แทนของสมาคมดังกล่าวแล้วดำเนินการให้มีการคัดเลือกผู้แทนสมาคมตาม(๓)หลักเกณฑ์ คุณสมบัติ วิธีการจัดทำบัญชีวิธีการคัดเลือกสมาคมตามวรรคสอง ให้เป็นไปตามที่กระทรวงศึกษาธิการ ทบวงมหาวิทยาลัยและสำนักงานคณะกรรมการการศึกษาแห่งชาติ ร่วมกันกำหนดให้คณะกรรมการสรรหาเลือกกรรมการคนหนึ่งเป็นประธานกรรมการของคณะกรรมการสรรหาและเลือกกรรมการสรรหาอีกคนหนึ่งเป็นเลขานุการของคณะกรรมการดังกล่าวมาตรา ๑๘ ให้คณะกรรมการสรรหาคัดเลือกบุคคลซึ่งมีความรู้และประสบการณ์ในด้านต่างๆ ตามที่กำหนดไว้ในมาตรา ๑๒ และมีคุณสมบัติและไม่มีลักษณะต้องห้ามตามมาตรา ๑๓จำนวนสิบแปดคนซึ่งในจำนวนนี้จะต้องมีผู้ซึ่งมิใช่ข้าราชการหรือผู้ปฏิบัติงานในหน่วยงานของรัฐไม่น้อยกว่าหกคนแล้วจัดทำเป็นบัญชีรายชื่อผู้ที่ได้รับการคัดเลือกทั้งหมดเสนอคณะรัฐมนตรีพิจารณาแต่งตั้งเป็นประธานกรรมการและกรรมการของคณะกรรมการตามมาตรา๑๒ในการเสนอชื่อบุคคลตามวรรคหนึ่งต้องเสนอพร้อมความยินยอมของผู้ได้รับการเสนอชื่อด้วยมาตรา ๑๙ การประชุมคณะกรรมการสรรหา ให้นำมาตรา ๑๖มาใช้บังคับโดยอนุโลมมาตรา ๒๐ คณะกรรมการมีอำนาจหน้าที่ดังต่อไปนี้(๑)กำกับดูแลการดำเนินกิจการของสำนักงานให้เป็นไปตามวัตถุประสงค์(๒) กำหนดนโยบายการบริหารงานและให้ความเห็นชอบแผนการดำเนินงานของสำนักงาน(๓)จัดทำรายงานข้อเสนอเกี่ยวกับการดำเนินงานปฏิรูปการศึกษาตามอำนาจหน้าที่ของสำนักงานเสนอต่อคณะรัฐมนตรี(๔) ออกระเบียบ ข้อบังคับ ประกาศหรือข้อกำหนดเกี่ยวกับการควบคุมดูแลการดำเนินงานและการบริหารงานทั่วไปของสำนักงานในเรื่องต่อไปนี้(ก) การบริหารงานทั่วไปของสำนักงานการจัดแบ่งส่วนงานของสำนักงานและขอบเขตหน้าที่ของส่วนงานดังกล่าว(ข) การกำหนดตำแหน่ง คุณสมบัติเฉพาะตำแหน่ง อัตราเงินเดือนค่าจ้างและเงินอื่นของเจ้าหน้าที่และลูกจ้าง(ค) การคัดเลือก การบรรจุ การแต่งตั้ง การประเมินผลงานการถอดถอนวินัย และการลงโทษทางวินัย การออกจากตำแหน่งการร้องทุกข์และการอุทธรณ์การลงโทษของเจ้าหน้าที่และลูกจ้างรวมทั้งวิธีการและเงื่อนไขในการจ้างลูกจ้าง(ง) การบริหารและจัดการการเงิน การพัสดุและทรัพย์สินของสำนักงาน รวมทั้งการบัญชีและการจำหน่ายทรัพย์สินจากบัญชีเป็นสูญ(จ)การจัดสวัสดิการและสิทธิประโยชน์อื่นแก่เจ้าหน้าที่และลูกจ้าง(ฉ) ขอบเขตอำนาจหน้าที่ หลักเกณฑ์และวิธีการเกี่ยวกับการปฏิบัติหน้าที่ของผู้ตรวจสอบภายใน(ช) การปฏิบัติงานของเลขาธิการและการมอบหมายให้ผู้อื่นปฏิบัติงานแทน(๕)กระทำการอื่นใดที่จำเป็นหรือต่อเนื่องเพื่อให้บรรลุวัตถุประสงค์ของสำนักงานระเบียบเกี่ยวกับการจำหน่ายทรัพย์สินจากบัญชีเป็นสูญตาม (๒)(ง) ต้องเป็นไปตามหลักเกณฑ์ที่คณะรัฐมนตรีกำหนดมาตรา ๒๑คณะกรรมการมีอำนาจแต่งตั้งผู้ทรงคุณวุฒิซึ่งมีความเชี่ยวชาญให้เป็นที่ปรึกษาของคณะกรรมการและมีอำนาจแต่งตั้งอนุกรรมการเพื่อพิจารณาหรือปฏิบัติการอย่างหนึ่งอย่างใดตามที่คณะกรรมการมอบหมายได้การประชุมคณะอนุกรรมการ ให้นำมาตรา ๑๖ มาใช้บังคับโดยอนุโลมมาตรา ๒๒ ประธานกรรมการ กรรมการ ที่ปรึกษาและอนุกรรมการให้ได้รับเบี้ยประชุมและประโยชน์ตอบแทนอื่นตามหลักเกณฑ์ที่คณะรัฐมนตรีกำหนดมาตรา ๒๓ให้สำนักงานมีเลขาธิการคนหนึ่งเป็นผู้บริหารกิจการของสำนักงานภายใต้การกำกับดูแลของคณะกรรมการบริหารมาตรา ๒๔เลขาธิการต้องเป็นผู้สามารถทำงานให้แก่สำนักงานได้เต็มเวลามาตรา ๒๕เลขาธิการมีวาระการดำรงตำแหน่งวาระเดียวเท่ากับวาระการดำรงตำแหน่งของคณะกรรมการมาตรา ๒๖ นอกจากการพ้นจากตำแหน่งตามวาระเลขาธิการพ้นจากตำแหน่งเมื่อ(๑) ตาย(๒) ลาออก(๓) พ้นจากตำแหน่งกรรมการ(๔) คณะกรรมการให้ออกเพราะบกพร่องต่อหน้าที่มีความประพฤติเสื่อมเสียหรือหย่อนความสามารถ(๕) มีลักษณะต้องห้ามอย่างหนึ่งอย่างใดตามมาตรา ๑๓มติของคณะกรรมการให้เลขาธิการออกจากตำแหน่งตาม (๔)ต้องประกอบด้วยคะแนนเสียงไม่น้อยกว่าสองในสามของจำนวนกรรมการที่มีอยู่โดยไม่นับรวมตำแหน่งเลขาธิการมาตรา ๒๗เลขาธิการมีหน้าที่บริหารกิจการของสำนักงานให้เป็นไปตามกฎหมายวัตถุประสงค์ของสำนักงาน ระเบียบ ข้อบังคับ ข้อกำหนด นโยบาย มติและประกาศของคณะกรรมการ และเป็นผู้บังคับบัญชาเจ้าหน้าที่และลูกจ้างทุกตำแหน่งเว้นแต่ผู้ดำรงตำแหน่งผู้ตรวจสอบภายในตามมาตรา ๓๕ วรรคสองรวมทั้งให้มีหน้าที่ดังต่อไปนี้(๑) เสนอเป้าหมาย แผนงานและโครงการต่อคณะกรรมการเพื่อให้การดำเนินงานของสำนักงานบรรลุวัตถุประสงค์(๒) เสนอรายงานประจำปีเกี่ยวกับผลการดำเนินงานด้านต่าง ๆของสำนักงาน รวมทั้งรายงานการเงินและบัญชีตลอดจนเสนอแผนการเงินและงบประมาณของปีต่อไปต่อคณะกรรมการเพื่อพิจารณา(๓)เสนอความเห็นเกี่ยวกับการปรับปรุงกิจการและการดำเนินงานของสำนักงานให้มีประสิทธิภาพและเป็นไปตามวัตถุประสงค์ต่อคณะกรรมการเลขาธิการต้องรับผิดชอบต่อคณะกรรมการในการบริหารกิจการของสำนักงานมาตรา ๒๘ เลขาธิการมีอำนาจ(๑) บรรจุ แต่งตั้ง เลื่อน ลด ตัดเงินเดือนหรือค่าจ้างลงโทษทางวินัยเจ้าหน้าที่และลูกจ้าง ตลอดจนให้เจ้าหน้าที่และลูกจ้างออกจากตำแหน่ง ทั้งนี้ ตามข้อบังคับที่คณะกรรมการกำหนด(๒)วางระเบียบเกี่ยวกับการดำเนินงานของสำนักงานโดยไม่ขัดหรือแย้งกับระเบียบ ประกาศข้อกำหนด นโยบาย หรือมติที่คณะกรรมการกำหนดมาตรา ๒๙ ในกิจการที่เกี่ยวกับบุคคลภายนอกให้เลขาธิการเป็นผู้แทนของสำนักงาน เพื่อการนี้เลขาธิการจะมอบอำนาจให้บุคคลใดปฏิบัติงานเฉพาะอย่างแทนก็ได้แต่ต้องเป็นไปตามข้อบังคับที่คณะกรรมการกำหนดมาตรา ๓๐ให้คณะกรรมการเป็นผู้กำหนดอัตราเงินเดือนและประโยชน์ตอบแทนอื่นของเลขาธิการตามหลักเกณฑ์ที่คณะรัฐมนตรีกำหนดหมวด๔ผู้ปฏิบัติงานของสำนักงาน มาตรา ๓๑ ผู้ปฏิบัติงานของสำนักงานมีสามประเภท คือ(๑) เจ้าหน้าที่หรือลูกจ้าง ได้แก่ผู้ซึ่งปฏิบัติงานโดยได้รับเงินเดือนหรือค่าจ้างจากงบประมาณของสำนักงาน(๒) ที่ปรึกษาหรือผู้ทรงคุณวุฒิ ได้แก่ผู้ซึ่งคณะกรรมการจ้างให้ปฏิบัติหน้าที่เป็นที่ปรึกษาหรือผู้ทรงคุณวุฒิของสำนักงาน(๓)เจ้าหน้าที่ของรัฐซึ่งมาช่วยงานของสำนักงานเป็นการชั่วคราวตามมติคณะรัฐมนตรีตามมาตรา๓๔มาตรา ๓๒เจ้าหน้าที่ต้องมีคุณสมบัติและไม่มีลักษณะต้องห้ามดังต่อไปนี้(๑) มีสัญชาติไทย(๒) มีอายุไม่ต่ำกว่าสิบแปดปีบริบูรณ์และไม่เกินหกสิบปีบริบูรณ์(๓) สามารถทำงานให้สำนักงานได้เต็มเวลา(๔)มีคุณวุฒิหรือประสบการณ์เหมาะสมกับวัตถุประสงค์และอำนาจหน้าที่ของสำนักงานโดยต้องเป็นผู้มีศักยภาพสูง มีความสามารถในการศึกษาวิเคราะห์งานวิชาการวางแผนการดำเนินงาน ปฏิบัติงาน ประสานงานแก้ปัญหาและพัฒนางานที่อยู่ในความรับผิดชอบได้อย่างมีประสิทธิภาพ(๕) ไม่เป็นข้าราชการหรือลูกจ้างของส่วนราชการพนักงานหรือลูกจ้างของรัฐวิสาหกิจ หรือหน่วยงานอื่นของรัฐหรือพนักงานหรือลูกจ้างของราชการส่วนท้องถิ่น(๖) ไม่มีลักษณะต้องห้ามตามมาตรา ๑๓ (๓) (๔) หรือ (๕)ความใน (๑) มิให้ใช้บังคับแก่เจ้าหน้าที่ชาวต่างประเทศซึ่งสำนักงานจำเป็นต้องจ้างหรือแต่งตั้งตามข้อผูกพันหรือตามลักษณะกิจการของสำนักงานมาตรา ๓๓ เจ้าหน้าที่พ้นจากตำแหน่งเมื่อ(๑) ตาย(๒) ลาออก(๓)ขาดคุณสมบัติหรือมีลักษณะต้องห้ามอย่างหนึ่งอย่างใดตามมาตรา ๓๒(๔) ถูกให้ออกหรือปลดออก เพราะไม่ผ่านการประเมินผลงานหรือกระทำผิดวินัยตามหลักเกณฑ์และวิธีการที่คณะกรรมการกำหนดไว้ในข้อบังคับมาตรา ๓๔ เพื่อประโยชน์ในการบริหารงานของสำนักงานรัฐมนตรีอาจขอให้ข้าราชการ พนักงาน เจ้าหน้าที่ หรือผู้ปฏิบัติงานอื่นในกระทรวงทบวง กรม ราชการส่วนภูมิภาค ราชการส่วนท้องถิ่น รัฐวิสาหกิจหรือหน่วยงานอื่นของรัฐ มาปฏิบัติงานในสำนักงานเป็นการชั่วคราวได้ ทั้งนี้เมื่อได้รับอนุมัติจากผู้บังคับบัญชาหรือนายจ้างของผู้นั้นและมีข้อตกลงที่ทำไว้ในการอนุมัติในกรณีที่ข้าราชการ พนักงาน เจ้าหน้าที่หรือผู้ปฏิบัติงานอื่นตามวรรคหนึ่งได้รับอนุมัติให้มาปฏิบัติงานเป็นเจ้าหน้าที่ของสำนักงานให้ถือว่าเป็นการได้รับอนุญาตให้ออกจากราชการหรือออกจากงานไปปฏิบัติงานใด ๆและให้นับเวลาระหว่างที่มาปฏิบัติงานในสำนักงานสำหรับการคำนวณบำเหน็จบำนาญหรือประโยชน์ตอบแทนอื่นทำนองเดียวกันเสมือนอยู่ปฏิบัติราชการหรือปฏิบัติงานเต็มเวลาดังกล่าวแล้วแต่กรณีเมื่อสิ้นสุดระยะเวลาการดำเนินกิจการของสำนักงานให้บุคคลตามวรรคหนึ่งได้รับการบรรจุและแต่งตั้งให้ดำรงตำแหน่งและรับเงินเดือนในส่วนราชการหรือหน่วยงานเดิมในระดับตำแหน่งที่ไม่ต่ำกว่าระดับตำแหน่งเดิมตามข้อตกลงที่ทำไว้หมวด๕การบัญชี การตรวจสอบและการประเมินผลงานของสำนักงาน มาตรา ๓๕ การบัญชีของสำนักงานให้จัดทำตามหลักสากลตามแบบและหลักเกณฑ์ที่คณะกรรมการกำหนดและต้องจัดให้มีการตรวจสอบภายในเกี่ยวกับการเงินการบัญชี และการพัสดุของสำนักงานตลอดจนรายงานผลการตรวจสอบให้คณะกรรมการทราบอย่างน้อยปีละครั้งในการตรวจสอบภายในให้มีผู้ปฏิบัติงานของสำนักงานทำหน้าที่เป็นผู้ตรวจสอบภายในโดยเฉพาะและให้รับผิดชอบขึ้นตรงต่อคณะกรรมการตามระเบียบที่คณะกรรมการกำหนดมาตรา ๓๖ ภายใต้บังคับบทบัญญัติหมวด ๗แห่งพระราชกฤษฎีกานี้ ให้สำนักงานจัดทำงบดุล งบการเงินและบัญชีทำการส่งผู้สอบบัญชีภายในหนึ่งร้อยยี่สิบวันนับแต่วันสิ้นปีบัญชีทุกปีในทุกรอบปีให้สำนักงานตรวจเงินแผ่นดินหรือบุคคลภายนอกตามที่คณะกรรมการแต่งตั้งด้วยความเห็นชอบของสำนักงานตรวจเงินแผ่นดินเป็นผู้สอบบัญชีและประเมินผลการใช้จ่ายเงินและทรัพย์สินของสำนักงานโดยให้แสดงความคิดเห็นเป็นข้อวิเคราะห์ว่าการใช้จ่ายดังกล่าวเป็นไปตามวัตถุประสงค์ประหยัด และได้ผลตามเป้าหมายเพียงใดแล้วทำบันทึกรายงานผลการสอบบัญชีเสนอต่อคณะกรรมการเพื่อการนี้ให้ผู้สอบบัญชีมีอำนาจตรวจสอบสรรพสมุดบัญชีและเอกสารหลักฐานต่าง ๆ ของสำนักงานสอบถามเลขาธิการ ผู้ตรวจสอบภายใน เจ้าหน้าที่และลูกจ้างและเรียกให้ส่งสรรพสมุดบัญชีและเอกสารหลักฐานต่าง ๆของสำนักงานเป็นการเพิ่มเติมได้ตามความจำเป็นมาตรา ๓๗ ภายใต้บังคับบทบัญญัติหมวด ๗แห่งพระราชกฤษฎีกานี้ ให้สำนักงานทำรายงานประจำปีเสนอรัฐมนตรีทุกสิ้นปีงบประมาณรายงานนี้ให้กล่าวถึงผลงานของสำนักงานในปีที่ล่วงมาแล้วบัญชีทำการพร้อมทั้งรายงานของผู้สอบบัญชีรวมทั้งคำชี้แจงเกี่ยวกับนโยบายของคณะกรรมการ โครงการและแผนงานที่จะจัดทำในภายหน้ามาตรา ๓๘เพื่อประโยชน์ในการส่งเสริมประสิทธิภาพและการตรวจสอบการดำเนินงานของสำนักงานให้เป็นไปตามวัตถุประสงค์โครงการ และแผนงานที่ได้จัดทำไว้ให้จัดให้มีการประเมินผลการดำเนินงานของสำนักงานตามระยะเวลาที่คณะกรรมการกำหนดการประเมินผลตามวรรคหนึ่งให้จัดทำโดยวิธีการที่คณะกรรมการกำหนดหมวด๖การกำกับดูแล มาตรา ๓๙ ให้รัฐมนตรีมีอำนาจหน้าที่กำกับดูแลการดำเนินกิจการของสำนักงานให้เป็นไปตามกฎหมายและให้สอดคล้องกับวัตถุประสงค์ของการจัดตั้งสำนักงานนโยบายของรัฐบาล และมติคณะรัฐมนตรีที่เกี่ยวกับสำนักงานเพื่อการนี้ให้รัฐมนตรีมีอำนาจสั่งให้สำนักงานชี้แจงแสดงความคิดเห็น ทำรายงาน หรือยับยั้งการกระทำของสำนักงานที่ขัดต่อวัตถุประสงค์ของการจัดตั้งสำนักงานนโยบายของรัฐบาล หรือมติของคณะรัฐมนตรีที่เกี่ยวกับสำนักงานตลอดจนสั่งสอบสวนข้อเท็จจริงเกี่ยวกับการดำเนินการของสำนักงานได้หมวด๗การยุบเลิก มาตรา ๔๐ ให้สำนักงานเป็นอันยุบเลิกเมื่อสิ้นสุดระยะเวลาการดำเนินกิจการครบสามปีนับแต่วันที่มีคณะกรรมการบริหารสำนักงานปฏิรูปการศึกษาตามพระราชกฤษฎีกานี้ให้รัฐมนตรีประกาศการยุบเลิกสำนักงานในราชกิจจานุเบกษาให้สภาพนิติบุคคลของสำนักงานดำรงอยู่ตราบเท่าที่จำเป็นเพื่อประโยชน์ในการดำเนินกิจการตามมาตรา๔๑มาตรา ๔๑ เมื่อยุบเลิกสำนักงานแล้วให้มีเจ้าหน้าที่ทำการตรวจสอบทรัพย์สินและชำระบัญชีรวมทั้งการโอนหรือการจำหน่ายทรัพย์สินที่ยังคงเหลืออยู่และการจัดการเกี่ยวกับบุคลากร ทั้งนี้ ตามหลักเกณฑ์ วิธีการและเงื่อนไขที่คณะรัฐมนตรีกำหนดผู้รับสนองพระบรมราชโองการชวน หลีกภัยนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากพระราชบัญญัติการศึกษาแห่งชาติ พ.ศ. ๒๕๔๒กำหนดให้มีการจัดตั้งสำนักงานปฏิรูปการศึกษาให้เป็นองค์การมหาชนเฉพาะกิจตามกฎหมายว่าด้วยองค์การมหาชนเพื่อดำเนินการปฏิรูปการศึกษาเกี่ยวกับการจัดโครงสร้างองค์กร และการแบ่งส่วนงานในการจัดการศึกษา เสนอการจัดระบบครู คณาจารย์และบุคลากรทางการศึกษา และเสนอการจัดระบบทรัพยากรและการลงทุนเพื่อการศึกษาตลอดจนเสนอแนะเกี่ยวกับการจัดทำกฎหมายรองรับและการแก้ไขปรับปรุงกฎหมายที่เกี่ยวข้องด้วยสมควรให้มีการจัดตั้งสำนักงานปฏิรูปการศึกษาเพื่อดำเนินการให้เป็นไปตามบทบัญญัติแห่งพระราชบัญญัติดังกล่าว จึงจำเป็นต้องตราพระราชกฤษฎีกานี้ดลธี/ผู้จัดทำ๑๑ กุมภาพันธ์ ๒๕๕๒พัชรินทร์/ตรวจ๑๑ กุมภาพันธ์ ๒๕๕๒วิมล/ปรับปรุง๒๙ เมษายน ๒๕๕๙ภัทรวีร์/ปรับปรุง๓๑ สิงหาคม ๒๕๖๐[๑] ราชกิจจานุเบกษาเล่ม ๑๑๖/ตอนที่ ๑๑๘ ก/หน้า ๔๕/๒๕ พฤศจิกายน ๒๕๔๒